
EGYÜTTMŰKÖDÉSI MEGÁLLAPODÁS

amely létrejött egyrészről az ÖMARU Összefogás a Magyarországi Ruszinokért Egyesület
székhelye: 6800. Hódmezővásárhely, Vásárhelyi Pál utca 1.
adószám: képviseli: Takács Ádám elnök
másrészről a Budapest XII. kerületi Ruszin Nemzetiségi Önkormányzat
székhely: 1126 Budapest, Böszörményi út 23-25.
adószám: 15850801-1-43
képviseli: Rónai Ákos elnök, 
a továbbiakban: XII. kerületi NÖK
a továbbiakban együttesen Felek között az alulírott helyen és napon az alábbi feltételek szerint: 
Előzmények, a megállapodás célja:
A szerződő Felek rögzítik, hogy mind az ÖMARU Összefogás a Magyarországi Ruszinokért Egyesület, mind a Budapest XII. kerületi Ruszin Nemzetiségi Önkormányzat a ruszin nemzetiségű polgárok közösségi nemzetiségi jogait reprezentáló, védő és képviselő szervezet.
Felek rögzítik továbbá, hogy céljuk aruszinok kultúrájának, nyelvének, szokásainak, hagyományainak megőrzése, gondozása és megismertetése, valamint a nemzetiség történelmi hátterének feltárása, megismerése.  
Felek a jelenlétük erősítése, tevékenységük és céljaik előmozdítása érdekében jelen megállapodás rendelkezéseinek megfelelően együttműködnek egymással.

1. Az együttműködés fő tartalma

A szerződő Felek megállapodnak abban, hogy tevékenységüket összehangolják. Ennek keretén belül együttműködnek különösen az alábbi területeken: 

· egymás kölcsönös tájékoztatása az éves tervekről, programokról;  

· a közös tevékenységüket érintő pályázatok figyelése, közös pályázatok készítése, benyújtása;

· közös programok, rendezvények szervezése székhelyükön és más helyszíneken.
· önként vállalt feladatokban együttműködés.
A nemzetiségi önkormányzatok elnökei évente legalább egy alkalommal személyesen egyeztetnek az aktuális kérdésekről, feladatokról, célokról. 
2. Pénzügyek
Felek megállapodnak abban, hogy együttműködésük során anyagi lehetőségeiknek és költségvetésüknek megfelelően a közös feladatok költségeit együttesen viselik, hacsak másképp nem állapodnak meg. A költségek viselésről, a Felek által ellátott konkrét feladatokról minden alkalommal külön megállapodnak. 
3. A Felek eljárása

Felek rögzítik, hogy a közös célok elérése érdekében az adott helyzetben általában elvárható gondossággal, a másik fél érdekeire figyelemmel kötelesek eljárni, a törvényesség és az önállóság alapján, egymás kölcsönös elismerésével és tiszteletben tartásával működnek együtt.
4. A szerződés hatálya

4.1. A jelen szerződés aláírása napjától határozott időtartamra jön létre, a jelen megállapodás mindkét Fél általi aláírása napjától számítottan 2027. december 31-ig. A szerződés módosítására kizárólag írásban, Felek egyező akarata esetén kerülhet sor. 

4.2. A szerződést bármelyik fél írásban, 30 napos felmondási idővel felmondhatja. 

4.3. Bármely fél azonnali hatállyal felmondhatja a jelen szerződés, amennyiben a másik fél a jelen szerződésben foglalt rendelkezéseket súlyosan megszegi. 

4.4. Jelen szerződés megszűnik, ha a felek azt közös megegyezéssel megszüntetik; az arra jogosult a szerződést azonnali hatállyal felmondja a másik fél súlyos szerződésszegése esetén; jogutód nélküli megszűnés, vagy a szerződés teljesítésének lehetetlenülése okán.

5. Egyebek

5.1. Felek jelen szerződés teljesítése során kötelesek kölcsönösen együttműködni egymással. Felek kapcsolattaróként a nemzetiségi önkormányzatok elnökeit jelölik ki. 
5.2. Felek egymás közötti jognyilatkozatai akkor hatályosak, ha azt a másik féllel közölték. A jelen szerződés szerint szükséges valamennyi nyilatkozatot Felek írásban kötelesek megtenni.

5.3. Felek megállapodnak, hogy amennyiben jelen szerződés bármelyik rendelkezése utóbb érvénytelennek minősül, a szerződés többi részét érvényesnek tekintik, kivéve, ha Felek a jelen szerződést az érvénytelen rész nélkül nem kötötték volna meg.
5.4 Jelen szerződésben nem szabályozott kérdésekben a Ptk. és az egyéb hatályos magyar jogszabályok rendelkezései az irányadóak.

5.5 Jelen szerződés négy egymással mindenben megegyező eredeti példányban készült, melyből két példány az ÖMARU-t, két példány a XII. kerületi Ruszin NÖK-öt illeti.

Felek jelen szerződést elolvasták, annak szövegét közösen értelmezték, tartalmát megértették, és mint akaratukkal mindenben egyezőt 4 db magyar nyelvű, eredeti példányban helybenhagyólag aláírják.

